ועדת הכלכלה, כנסת 24, פרוטוקול מספר 165, 2022-01-30 13:45

מיכאל ביטון: שלום, אנחנו ממשיכים את דיוני ועדת הכלכלה לשבוע זה.

מיכאל ביטון: בהצעת תקנות רישוי שירותים ומקצועות בענף הרכב (פעולות ברכב המותרות שלא במוסך או במוסך נייד)(תיקון), התשפ"ב-2021.

מיכאל ביטון: אנשי משרד התחבורה יציגו את התקנות, בבקשה.

חוה ראובני: תודה רבה אדוני.

חוה ראובני: סעיף 128 לחוק רישוי שירותים ומקצועות בענף הרכב קובע כלל ששירותי תיקון, התקנה ואחזקה, בדיקה של רכב, צריכים להיעשות במוסך ולא בשום מקום אחר.

חוה ראובני: יחד עם זאת, נקבעה הסכמה לשר התחבורה לקבוע בתקנות פעולות שאפשר לעשות שלא במוסך.

חוה ראובני: טקט ראשון של תקנות כאלה הותקנו ב-2018 ובהם נקבע רשימה של פעולות שכל אדם יכול לבצע, בכל מקום.

חוה ראובני: פעולות שכולנו מבצעות בלי לחשוב עליהן, שהן בעצם פעולות שלכאורה היו אמורות להיות במוסך.

חוה ראובני: כמו להחליף צמיגים או מגבים ולהוסיף שמן, מים, דברים מן הסוג הזה.

חוה ראובני: יש רשימה של מקבץ פעולות כאלה.

חוה ראובני: זה מ-2018.

חוה ראובני: אנחנו רוצים להתקדם רובד אחד נוסף וליצור מצב שבו יש פעולות שמבחינה מקצועית צריכות איש מקצוע של מוסך, צריכות להיות מבוצעות תחת פיקוח של מנהל מקצועי של מוסך.

חוה ראובני: מבחינת תכנית, נקרא לזה, מוסך.

חוה ראובני: יחד עם זאת, הם לא צריכים את התשתית הפיזית של מוסך.

חוה ראובני: בין אם מבחינת המבנה של המוסך ומתקנים בו, כמו ליפט, המגבה שמרים את הרכב.

חוה ראובני: בין אם מבחינת פינוי פסולת וסביבה, כמו החלפת שמנים, דברים כאלה, שצריכים אפשרות לפנות בצורה מסודרת.

חוה ראובני: בין אם מבחינת בטיחות, שצריך מנגנונים.

חוה ראובני: דברים שיכולים להיעשות בקלות, בכל מקום, אבל עם הידע המקצועי.

חוה ראובני: ולכן אנחנו רוצים להתיר למוסכים להפעיל שירותים בחוץ.

חוה ראובני: לשלוח עובדים שלהם שהם כפופים, בתחום הפעילות של המוסך, בתחום הידע של המוסך ובתחום המומחיות שלו.

מיכאל ביטון: ונתתם דעתכם על היבטים סביבתיים והפרעה לסדר הציבורי ורעש?

מיכאל ביטון: ומרכיבים אחרים של סיכון עוברים ושבים?

חוה ראובני: בהחלט.

חוה ראובני: כפי שהסברתי קודם, אמות המידה שלפיהן בחנו את זה היה בטיחות והיה מניעת הפרעה לסביבה.

חוה ראובני: רק דברים שעמדו במבחנים האלה מבחינתנו אפשר היה לכלול ברשימה הזאת.

חוה ראובני: כאשר בדרך הזאת אנחנו מייעלים לכולם.

חוה ראובני: בעל הרכב לא צריך להגיע למוסך.

חוה ראובני: המוסך, אם הוא יכול לטפל בחוץ בכלי רכב, בפעולות מן הסוג הזה, שצריכות כמה כלי עבודה ניידים או מחשב.

חוה ראובני: הוא לא צריך שטח כדי שהרכב יעמוד בו כדי לעשות את הטיפול.

חוה ראובני: פחות שטח.

מיכאל ביטון: למה התקנות האלה באות עכשיו?

מיכאל ביטון: הן באות באופן כללי כי אתם חושבים שזה יעיל יותר להוציא שירותים החוצה?

מיכאל ביטון: או שזה משרת שינוי כמו למשל הרכבים החשמליים או דברים כאלה?

חוה ראובני: זה תומך אולי גם בדברים שיש להם יותר אלקטרוניקה ומחשוב ופחות מכניקה.

חוה ראובני: יחד עם זאת, זה לא בהכרח קשור לזה וזה נכון גם לגבי הרכבים - - -

אורי מקלב: פעם ראשונה שמתקינים תקנות כאלה של מוסך נייד?

חוה ראובני: לא, זה אחר לגמרי מוסך נייד.

חוה ראובני: לא מדובר פה על מוסך נייד.

אורי מקלב: אבל הוא צריך להיות צמוד למוסך?

אורי מקלב: אותו אחד.

אורי מקלב: השירותים האלה הם חייבים להיות?

חוה ראובני: כן, זה מוסך מורשה בתחום העיסוק שיש לו לגביו רישיון, יכול לשלוח עובד שלו שכפוף לאחריות המקצועית של המנהל המקצועי, לעשות את העבודה של החלפת מסנן אוויר במערכת האוורור בחניה שלך בבית.

חוה ראובני: ולא שאתה תגיע למוסך לעשות את זה.

אורי מקלב: מוסך נייד זה רישיון אחר?

חוה ראובני: מוסך נייד זה הסדר אחר.

חוה ראובני: הוא מוגבל, הוא עצמאי.

חוה ראובני: הניידת היא עצמה מוסך בפני עצמו ויש לה פעולות מאוד מוגבלות ומסוימות שהיא יכולה לעשות, משלושה סוגים: או חירום וחילוץ, כדי לאפשר לרכב להגיע למוסך לטיפול מלא.

חוה ראובני: או צמיגים, שזה משהו שנוסף בהליך החקיקה, תחזוקה ובדיקה וטיפול בצמיגים.

חוה ראובני: וגם כן, עם הגבלות במקומות.

חוה ראובני: התקנות האלה צריכות להגיע, הנוסח שלהם ממש אושר לאחרונה.

חוה ראובני: הן תקנות שאינן מצריכות אישור ועדה.

חוה ראובני: ורשימת סוגי המוסמכים וציודם.

חוה ראובני: או שיש לנו את הטיפול במכונות ניידות, שהן מפלצות גדולות וכבדות, שלא כל כך יכולים להגיע למוסך, הטיפול מגיע אליהן.

חוה ראובני: כאן אנחנו מדברים בסך הכל על ביזור, נקרא לזה, של שירותים שנותן מוסך מורשה בתחום המומחיות שלו.

חוה ראובני: ואם יש לנו הרים של רגולציה, אז פה איזה תלולית קטנה, ננסה לשטח אותה.

מיכאל ביטון: איגוד המוסכים?

רונן לוי: טוב, קודם כל אני רוצה להתחיל, אנחנו לא ידענו שזה כנראה תקנת טסלה, שהגיעה פתאום לפני כל התקנות.

רונן לוי: שיש 100 תקנות שהמשרד עוד תיקנן.

רונן לוי: מאז החוק ב-2016.

רונן לוי: ופתאום זה עכשיו דחוף.

מיכאל ביטון: כמה תקנות?

רונן לוי: 100 בערך, אולי קצת יותר.

מיכאל ביטון: באיזה תחומים?

רונן לוי: ביקשו ב-2.5 הם יבקשו ממך הארכה.

מיכאל ביטון: באיזה תחומים?

רונן לוי: בתחומי השמאות, כמעט בכל הסעיפים יש כ-100 תקנות שעוד לא תוקננו.

רונן לוי: גם בתחומי המוסכים.

מיכאל ביטון: כמה זמן הם לא תוקננו?

רונן לוי: מ-2016.

רונן לוי: מאוקטובר 2016.

רונן לוי: וכל שנה מאריכים את התוקף של הצו.

רונן לוי: אנחנו היום חיים באיזה שהוא מקום של לימבו, בין הצו, שגם הצו קיים וגם החוק קיים.

מיכאל ביטון: ולמה לא מתקנים?

רונן לוי: אתה צריך לשאול את משרד התחבורה.

רונן לוי: אני לא משרד התחבורה.

רונן לוי: בתחום התחרות, סעיף (53), (58), לא עשו תקנות.

רונן לוי: בהמון המון תחומים לא נעשו תקנות ולא יושמו גם הסעיפים של החוקים.

רונן לוי: למה לא עשו את זה אי אפשר לשאול אותי.

אורי מקלב: מתחילים מהסוף לפעמים.

רונן לוי: התקנות האלה שמשרתות כנראה יחידים, אנחנו רק ביום שישי הבנו שהתקנה הזאת כנראה בשביל טסלה.

רונן לוי: ביום שישי הייתה פתאום בפייסבוק איזה שהיא השמצה פרועה.

אורי מקלב: יש ערימת תיקים.

אורי מקלב: להתחיל לקחת תיק מלמטה זה קשה לו.

אורי מקלב: לוקח תיק מלמעלה.

אורי מקלב: יש ערימה של תיקים.

אורי מקלב: להתחיל מלמטה זה קשה, מוציאים את הראשון.

מיכאל ביטון: אולי נמציא איזה מכונה שמוציאה את התיקים מלמטה.

מיכאל ביטון: אצלנו בוועדה אנחנו מוציאים את התיקים מלמטה.

אורי מקלב: אבל יותר מעניין אותי למה הוא מתנגד.

מיכאל ביטון: הוא לא מתנגד.

מיכאל ביטון: הוא עוד לא אמר שהוא מתנגד.

מיכאל ביטון: הוא רק נתן תיאור על מוטיבציות למה מקדמים.

אורי מקלב: הוא שלח מכתבים.

מיכאל ביטון: גם קודם הייתה לו הערה והוא שמע הבהרות והוא קיבל.

מיכאל ביטון: בואו נראה מה יהיה פה.

רונן לוי: קודם כל, אנחנו מתנגדים שהדברים יוסדרו בצורה הזו ובצורה שלמי שיש פה יותר כוח, אחר כך מוציאים עלינו, כנראה זה אמצעי לחץ, שיימינג בפייסבוק.

רונן לוי: ביום שישי, שאיגוד הקרטל של איגוד המוסכים נגד הירוק ואנחנו החושך.

רונן לוי: רק להבהיר, אנחנו לא הייתה לנו אף פעם התנגדות שטסלה תיכנס ולא ש- aiways ייכנסו ולא ש- GEELY ייכנסו, whatever, המכוניות החשמליות.

רונן לוי: אנחנו כבר הכשרנו, איגוד המוסכים הכשיר בעצמו כ-2,000 בעלי מקצועות בתחום חשמל הרכב.

רונן לוי: נהפוך הוא הדבר, אנחנו בעד קדמה, אנחנו מכשירים את האנשים לקדמה יותר מכל אחד אחר.

רונן לוי: ואני חושב שמגיעה לנו התנצלות.

רונן לוי: גם אף אחד לא סיפר לנו שזה תקנות טסלה.

רונן לוי: לא משרד התחבורה ולא טסלה.

רונן לוי: רק ביום שישי הבנו, מהשיימינג שעשו לנו בצורה פרועה ממש, ביום שישי בטסלה, בקבוצה של טסלה, שאנחנו בכלל נמצאים בחזית הזאת.

רונן לוי: אז בטח טסלה חייבת לנו התנצלות.

אורי מקלב: לאור המכתב שלכם?

רונן לוי: כן, הם הפיצו את זה לכל בעלי הטסלות, כאילו אנחנו עכשיו אנשי החושך.

רונן לוי: רק קצת להסביר מה זה הניידות של טסלה, אתם יכולים לראות את זה ביוטיוב.

רונן לוי: הם שולחים לבתים ניידות לעשות רוטציה בגלגלים, שזה עניין של צמיגים בגלל, עם ג'קים.

רונן לוי: ברחובות, בכל מקום שמתאמים עם האנשים, בחניה, whatever, לא משנה.

מיכאל ביטון: למה צריך את הרוטציה?

רונן לוי: בהוראות היצרן שלהם צריך רוטציה, לעשות פעם בשנה.

רונן לוי: הם לוקחים 100 ומשהו דולר.

רונן לוי: הם שולחים למכוניות, הם שולחים לצרכנים ניידות על דיזל.

רונן לוי: כאלה גדולות, הם הראו את זה אתמול, הם לא שולחים ניידות ירוקות.

אורי מקלב: הרכב החשמלי צורך החלפה של צמיגים יותר מאשר רכב רגיל?

רונן לוי: רוטציה אמרתי, לא החלפה.

רונן לוי: שם אתה שולח בן אדם לבדוק צמיגים או לעשות רוטציה שהוא לא מקצועי, סותר את כל התקנות ואת כל החקיקה.

מיכאל ביטון: התאוצה.

מיכאל ביטון: הרכב החשמלי מאיץ 3 שניות ל-100 קמ"ש.

מיכאל ביטון: ורכב הכי מהיר 9-8.

מיכאל ביטון: אז השחיקה הזאת.

אורי מקלב: מה הרוטציה?

אורי מקלב: מחליפים מקדימה, מאחורה?

רונן לוי: הם שולחים להחליף מצבר קטן.

רונן לוי: זה מותר, זה גם מותר מה שאמרה חוה לפני כן, שיש פעולות מותרות, שאנחנו גם הסכמנו להם.

רונן לוי: אז אין עם זה שום בעיה.

רונן לוי: אני לא רואה איפה איגוד המוסכים שמתנגד עכשיו לניידות פיראטיות.

רונן לוי: ואני אומר לכם, יש היום בישראל המון ניידות פיראטיות שעושות טיפולים בבתים.

רונן לוי: אין אכיפה.

רונן לוי: לכן גם החוק הזה, סעיף 128 הוא לא מדבר בכלל על מוסכים ניידים.

רונן לוי: זה מן עכשיו, אני אבקש אחר כך שעורכת הדין שלנו תסביר למה בכלל זה נוגד את החקיקה של החוק הזה בכלל.

רונן לוי: לעשות את זה בצורה הזאת, בתקנה מסוג כזה.

רונן לוי: יש דרך להסדיר.

רונן לוי: למה דווקא את הפעולות האלה ולא פעולות אחרות?

רונן לוי: יש המון המון שאלות שעולות מהדבר הזה.

רונן לוי: למה דווקא שמשה ולמה דווקא ידית דלת?

רונן לוי: אני יכול לתת לכם עכשיו 150 פעולות יותר טובות לעשות בצורה הזו, מאשר הפעולות שהם עכשיו מבקשים.

רונן לוי: לכן הדבר הזה צריך היה להיעשות בשימוע נורמלי, בדיונים נורמליים.

רונן לוי: ולא להגיע ככה, לפני 100 תקנות באיזה שהוא, להגיע בצורה הזאת בלי הסבר ובטח לא להתייעץ איתנו, עם בעלי המוסכים.

רונן לוי: אנחנו 5,000 מוסכים בישראל.

רונן לוי: מוסך שאין לו ייבוא רכב, בטח לא יוכל להתמודד עם הדבר הזה.

רונן לוי: שיש לו לשלם ארנונה, אני אתן לכם דוגמה.

רונן לוי: אם עכשיו יבואן שמביא רכב חשמלי ויפתח מוסך אחד, עם 50 ניידות ולא צריך לשלם ב-50 ניידות האלה לא ארנונה ולא שום דבר, אז זה כמובן מפר את השוויון במדינת ישראל.

רונן לוי: אין שום קשר בין העניין הירוק.

רונן לוי: כמו שאמרתי, הניידות ששולחים בארצות הברית הן ניידות על דיזל, הן לא ניידות ירוקות.

רונן לוי: הן מכוניות גדולות כאלה, כמו ואן שיש להם ציוד מאחורה.

רונן לוי: הן כולן מונעות בדיזל, הן לא מונעות בחשמל.

רונן לוי: ואם עכשיו אתם תראו כאלה אלפים, ויהיו פה אלפים של מוסכים שיחליטו שלא צריך עכשיו לא הסמכה ולא ארנונה ולא כיבוי אש ולא זה, זה בעצם מה שהתקנה הזאת תעשה.

מרב תורג'מן: אבל הסמכה כן צריך.

רונן לוי: אז אני אפתח מוסך של 200 מטר.

רונן לוי: זה מה שקורה עכשיו.

מרב תורג'מן: התקנות קובעות שכדי לבצע את הפעולות המפורטות בתקנות נדרש שיהיה מדובר בעובד של מוסך, שניתן לו רישיון להפעלת מוסך והוא צריך לבצע את הפעולות האלה במסגרת עבודתו.

רונן לוי: יש יבואנים היום הוותיקים, שיש להם 50 מוסכים ויש אולי יבואנים שעכשיו רוצים להיכנס ולפתוח מוסך אחד קטן ולהביא 50 ניידות.

רונן לוי: אנחנו הבנו מה מבקשים פה.

רונן לוי: לא נולדנו אתמול.

רונן לוי: אבל יש בנתיים 5,000 מוסכים - - -

אורי מקלב: ואם הוא יפתח 20 מוסכים, מה זה ייתן לך?

אורי מקלב: אתה לא תאפשר את זה ובמקום 50 ניידות מונעות הוא יפתח 20 מוסכים.

אורי מקלב: מה זה ייתן לך?

רונן לוי: אנחנו לא אמרנו לא לאפשר את זה.

אורי מקלב: הארנונה שהוא משלם זה מה שיוסיף לך?

רונן לוי: הטענה שלנו היא אם רוצים עכשיו לפתוח איזה שהוא משהו חדש, אז בבקשה לעשות על זה דיון רציני.

אורי מקלב: אנחנו בעיניי הצרכן.

אורי מקלב: בעיניי בעל הרכב.

אורי מקלב: תשכנע, אני עכשיו לא נכנס, תשכנע אותי למה זה לא טוב.

רונן לוי: חבר הכנסת מקלב.

אורי מקלב: אנחנו בסופו של דבר רוצים לראות את בעל הרכב.

אורי מקלב: שהוא קנה רכב, יש לו רכב שני, לא משנה מה, והוא רוצה לקבל שירותים.

מיכאל ביטון: אם נניח היו אומרים לך שהתקנות האלה כן נכנסות לתוקף, יש פעולות שאתה חושב שלא ראוי לעשות אותן?

רונן לוי: שמשות.

אורי מקלב: למעט שמשה קדמית.

אורי מקלב: השמשות הקטנות, מה הבעיה?

רונן לוי: יש פעולות אחרות, למה הפעולות האלה?

רונן לוי: הייתי רוצה לקבל קודם כל נימוק למה הפעולות האלה ולא אחרות.

רונן לוי: אני לא הבאתי את התקנות האלה.

מיכאל ביטון: היה פה נימוק.

מיכאל ביטון: אתה יכול לקבל עוד נימוקים, אבל הסבירו.

רונן לוי: מה היה הנימוק לגבי שמשות?

חוה ראובני: אני לא נכנסתי לנימוק של כל אחד לחוד.

חוה ראובני: אמרתי שלקחנו פעולות ובחנו אותם שהם עומדים בקריטריונים של לא צריכים ציוד מקובע של המוסך, אלא ציוד שקל לנייד אותו.

חוה ראובני: שאין בעיה בטיחותית לעשות אותו בכל מקום ואין בעיה סביבתית בכל מקום.

רונן לוי: יש פה פירוט, לא אני פירטתי את זה.

רונן לוי: אני לא הבאתי את הפירוט הזה.

אורי מקלב: את לא אומרת לו, אבל אני אשאל, מה ההבדל בין שמשה קדמית לשמשה אחורית?

מיכאל ביטון: בטיחות.

מיכאל ביטון: עם אוטו בלי שמשה קדמית אי אפשר לנסוע ועם אוטו בלי שמשה אחורית אפשר.

מיכאל ביטון: חבר שלי אתמול עשה רוורס לעץ, שבר בפח, בשפיץ של הפח את השמשה האחורית.

מיכאל ביטון: שם ניילון ונסע, כי האווירודינמיקה.

מיכאל ביטון: אבל הקדימה זה בטיחות מאוד גבוהה.

מיכאל ביטון: ההתקנה צריכה להיות מאוד מקצועית של השמשה הקדמית.

חוה ראובני: יש גם חיישנים שנמצאים.

חוה ראובני: זה לא רק זכוכית.

מרב תורג'מן: אני רואה שגם אתם מבקשים שמשה של חלון גג.

חוה ראובני: את ההסברים המקצועיים, הטכניים, על כל פריט זה לא אני.

מיכאל ביטון: אבל לא ענית לי, רונן.

מיכאל ביטון: נניח שהן כן נכנסות לתוקף, יש פעולות שלא ראוי לעשות בשטח?

רונן לוי: לדעתנו רוב הפעולות אפשר לעשות בשטח, הרבה פעולות.

רונן לוי: אפשר גם לעשות טיפול בשטח.

רונן לוי: לשפוך שמן בשטח?

רונן לוי: אני יכול גם להוריד לך בטרייה של 800 קילו של טסלה בשטח.

רונן לוי: האמת היא שאנחנו יודעים לעשות את זה.

מיכאל ביטון: זה גם חלק מהאפשרויות פה?

מיכאל ביטון: לא.

אורי מקלב: רק בטרייה קטנה.

רונן לוי: רק הקטנה.

חוה ראובני: יש נציגה מקצועית שלנו בזום, אם אפשר לאפשר לה.

מיכאל ביטון: אני בעיקרון בעד אופרציה של החלפת שמשה לרכב היא יכולה לדרוש מרחב ציבורי, חניות, זה יכול להפריע לסדר הציבורי.

רונן לוי: שמשת חלון צריך לפרק את כל הדופן.

רונן לוי: זה לוקח שעה ומשהו.

רונן לוי: אתה צריך לפזר שם, לנקות.

רונן לוי: אתה פותח מוסכים בשכונות.

רונן לוי: אתה פותח מוסכים, מי יודע אם זה לא בדרכים.

רונן לוי: זה לא לצורכי חילוץ.

רונן לוי: אתה פותח פה מוסכים.

רונן לוי: זה מה שיקרה.

חוה ראובני: אדוני, הפוך בדיוק.

חוה ראובני: אם אתה לא צריך להגיע למוסך, אלא המוסך יכול להגיע אליך, התמריץ לפנות לאיזה חאפר שבמדרכה, שיתקן לך את האוטו על המדרכה ליד, שזה לא רק במדרכה ולא רק בתוך המוסך, אלא הוא גם לא מקצועי ולא מפוקח ולא בעל רישיון ולא כלום, התמריץ הזה יורד עם המוסך המקצועי.

מיכאל ביטון: מה הפעולות הראויות במרחב הציבורי?

מיכאל ביטון: זה מה שנשאר.

רונן לוי: ארבע שנים היינו בוועדה.

רונן לוי: ארבע שנים החוק הזה היה פה עם 300 סעיפים.

רונן לוי: עכשיו בשביל לעשות לו שינוי, וזה שינוי דרמטי, מנסים לעשות אותו בעשר דקות בלי שימוע ובלי דיון.

חוה ראובני: מה בלי שימוע?

חוה ראובני: פורסם להערות ציבור.

חוה ראובני: העברתם הערות, שקלנו.

חוה ראובני: מה לא?

חוה ראובני: עשינו כדת וכדין, מה בלי שימוע?

מיכאל ביטון: ההערות שלהם נכנסו לנוסח הסופי?

רונן לוי: לא.

מיכאל ביטון: יש שילוב?

רונן לוי: לא, הם לא ענו אפילו.

רונן לוי: הם לא ענו.

חוה ראובני: אני חייבת להודות שאני לא זוכרת כל הערה.

רונן לוי: הם לא ענו ולא קבעו פגישה.

מיכאל ביטון: אני שואל שאלה, לגבי הטענה שלו שהוא שש שנים מחכה ל-100 תקנות, מ-2016, ודווקא את התקנה הזאת הבאתם בדחיפות רבה על פני אחרות שלא פחות חשובות.

מיכאל ביטון: מה?

חוה ראובני: אדוני, התקנות האחרות, זה סטים של תקנות.

חוה ראובני: שניים מהם מונחים בכנסת בשבועות האחרונים.

חוה ראובני: אחד מהם היה מונח בכנסת גם מימי הממשלה הקודמת.

חוה ראובני: הן מאוד מאוד מורכבות ואני לא חושבת שאנחנו צריכים לעצור את היכולת לעשות תקנה אחת פשוטה יחסית, מהירה יחסית, כמה שורות, קלה, לא לעשות אותה ולא לתת את השירות הזה ולא לתת את ההקלה הזאת לכל הגורמים.

חוה ראובני: גם למוסכים זה יחסוך.

חוה ראובני: זה יפתח להם אופציות של תחרות, כי הם יוכלו להיות זריזים וגמישים וזמינים.

חוה ראובני: וגם לציבור.

חוה ראובני: ולעצור אותם כי התקנות הסדרת העיסוק בשמאות רכב, שהן תקנות כבדות או כל האתיקה מקצועית וניגודי עניינים במוסכים עדיין לא עלו לדיון.

חוה ראובני: אין שום סיבה לעצור את זה בנתיים.

חוה ראובני: זה לא קשור אחד לשני.

רונן לוי: כבוד יושב הראש, זה במאי, הדבר הזה נכנס במאי שנה שעברה.

רונן לוי: אנחנו הוצאנו מיד את העמדה שלנו למי ששלח לנו אותה.

מיכאל ביטון: מה נכנס במאי?

רונן לוי: שלחו את הדבר הזה, עכשיו, את התקנות האלה במאי.

מיכאל ביטון: כבר במאי שעבר להערות הציבור?

רונן לוי: זה רק.

רונן לוי: אמרתי שש שנים מול מאי, כאילו חצי שנה, מה שהיא אמרה להערות הציבור.

רונן לוי: אני קיבלתי אותו במייל, לא בהערות הציבור.

רונן לוי: קיבלתי את זה רק במייל דרך זה שאחרי על ריא, אני קיבלתי אותו במקרה במאי.

רונן לוי: קיבל ממני את התשובה.

רונן לוי: אף אחד לא זימן אותנו, לא את איגוד המוסכים ולא אף אחד לדיון על זה, למה זה ככה ולמה זה.

אורי מקלב: אתה מזמן אותם?

מיכאל ביטון: את מי?

אורי מקלב: את איגוד המוסכים.

אורי מקלב: בסדר, זה מגיע לפה עכשיו.

רונן לוי: לא, אבל זה לא נכון.

רונן לוי: זה לא תהליך נכון.

אורי מקלב: לשאר הדברים קוראים לכם?

רונן לוי: כן, בטח.

רונן לוי: כל הזמן.

רונן לוי: אנחנו בדיונים כל הזמן.

מיכאל ביטון: אם יש איזה חוק שמשפיע על מוסכים, אין להם זכות להשמיע את עמדתם?

חוה ראובני: הם משמיעים.

חוה ראובני: זה שהם משמיעים לא אומר שאנחנו מקבלים.

חוה ראובני: רונן יסכים איתי.

מיכאל ביטון: ממאי ישבתם איתם?

מיכאל ביטון: מישהו מכם?

רונן לוי: אני לא מסכים איתך.

רונן לוי: כי אנחנו לא מצליחים להוביל אתכם - - -

מיכאל ביטון: לא ביקשנו שתשבו עם כל מוסך, אבל הם כאיגוד.

רונן לוי: מספיק שהיא אומרת שזה לא חשוב התקנות האחרות, כי בשבילה זה לא חשוב.

חוה ראובני: מי אמר שלא חשוב?

חוה ראובני: אל תגיד דברים שלא אמרתי.

רונן לוי: אוקיי, זה יותר צריך, יותר, סליחה, אני מתנצל.

רונן לוי: נתת איזה שהם שיקולים כאלה ואחרים למה שש שנים לא עשו.

רונן לוי: אבל זה דחוף.

חוה ראובני: זה לא היה שיקולים כאלה ואחרים.

חוה ראובני: לא אמרתי מילה על מה קרה עם הדברים האחרים.

חוה ראובני: אמרתי על התקנות האלה למה לא עיכבנו אותם עד שנגמור עם הדברים האחרים.

רונן לוי: עובדתית, 100 תקנות לא קרו ואלה פתאום דחופות.

מיכאל ביטון: לא, לא יהיה פה פינג פונג.

רונן לוי: אז השאלה אם יש פה הון שלטון.

חוה ראובני: אה, תודה רבה.

מיכאל ביטון: סליחה, סליחה.

חוה ראובני: אני לא מוכנה לשמוע את זה.

מיכאל ביטון: רונן.

חוה ראובני: אני לא מוכנה לשמוע האשמות כאלה.

מיכאל ביטון: רונן וחוה.

מיכאל ביטון: חוה, גם תורידי טון ותגובות.

מיכאל ביטון: מאשימים אותי בשחיתות.

מיכאל ביטון: ואתה עכשיו אל תגיד כלום.

רונן לוי: אני מתנצל, אני לא האשמתי את חוה.

מיכאל ביטון: חכו רגע שניכם.

מיכאל ביטון: יהיו עוד סבבים של התייחסויות שלכם.

מיכאל ביטון: חזי אבירם שייב, מנכ"ל איגוד יבואני הרכב, בזום, בבקשה.

חזי אבירם שייב: טוב, מבלי להתייחס לכאבי הבטן, אני חושב המוצדקים, של רונן לגבי העיכוב המתמשך בתקנות, זה בגלל שאני לא חושב שאנחנו יכולים להעריך ממה נובע העיכוב.

חזי אבירם שייב: האם מהעובדה שהמון שנים לא היה ממשל תקין או בגלל דברים אחרים.

חזי אבירם שייב: אז אני רוצה להתייחס רק לתקנה לגופו של עניין ולא האם היא החשובה להעביר עכשיו או לא.

חזי אבירם שייב: אז קודם כל, המצב הקיים.

חזי אבירם שייב: המצב הקיים ניידות עובדות בשטח.

חזי אבירם שייב: אני רוצה לתת לכם דוגמה: למשל אם למישהו יש באגר וצריך לתקן אותו, אז לא כל תקלה מביאה את הבאגר למוסך.

חזי אבירם שייב: היום יש טכנולוגיות כאלה שאתה מצליח בטלמטריה לאתר מה התקלה.

חזי אבירם שייב: הבאגר מאתר לך מה התקלה ומגיע הטכנאי המוסמך מהמוסך המורשה, עם הכרטיס הנכון.

חזי אבירם שייב: מחליף אותו והדברים ממשיכים.

חזי אבירם שייב: עכשיו, ככל שיעבור הזמן, ואי אפשר לעצור את הקדמה, אנחנו נצטרך לתת יותר ויותר שירות ללקוחות בבית שלהם.

חזי אבירם שייב: זה יותר יעיל, זה יותר נכון, זה יותר מתקדם.

חזי אבירם שייב: וגם המערכות והאמצעים שיש היום ושהולכים להיות, יוכלו לאפשר לנו את זה.

חזי אבירם שייב: אז בגדול, אני מצד אחד מבין את רונן לגבי מה שהוא אמר.

מיכאל ביטון: מה עמדתך לגבי התקנות שלא תוקננו ואיזה נזק ציבורי יש לעובדה הזאת שלא תוקננו עד היום?

חזי אבירם שייב: תקנות שלא מתוקנות בחוק רישוי רכב מאפשרות מנעד מאוד רחב של התנהלות שחוק רישוי רכב לא רצה שיהיה בהן.

חזי אבירם שייב: והתקנות עצמן מסדירות את מה שרצה חוק רישוי רכב להסדיר.

חזי אבירם שייב: ככל שהן לא קיימות אז יש מרווחים.

חזי אבירם שייב: אני לא חושב שזה איזה משהו שנורא ואיום, אבל בהחלט שוק הרכב היה יכול להתנהל הרבה יותר טוב אם התקנות היו מתוקנות כבר.

חזי אבירם שייב: אבל לגופו של עניין, התקנה הזאת היא מבורכת.

חזי אבירם שייב: אנחנו צריכים יותר ויותר לאפשר לתת שירות בבית הלקוח.

חזי אבירם שייב: וככל שיעבור הזמן המערכות של הרכב יהיו יותר טכנולוגיות ופחות פיזיות וממילא נצטרך לתקן אותם בטלמטריה ובשלט רחוק.

חזי אבירם שייב: אז הכיוון הזה הוא בהחלט כיוון נכון ולא מן הנמנע שמחר בבוקר או בעוד חצי שנה יבוא משרד התחבורה לוועדה עם דברים נוספים שהוא רוצה שיכללו בתיקונים בשלט רחוק.

חזי אבירם שייב: כי הקדמה אי אפשר לעצור אותה, זו דעתנו.

מיכאל ביטון: תודה חזי.

מיכאל ביטון: משה סומך, חבר באיגוד המוסכים.

משה סומך: שלום, תודה רבה.

משה סומך: בהתייחס לדברים גם המקצועיים.

משה סומך: אני קודם כל בעל מוסך.

משה סומך: דיברתם על שמשה קדמית.

משה סומך: ושמשה קדמית יש ברכבים היום חיישני גשם, רדארים, מצלמות.

משה סומך: מי שמחליף אותה בחוץ, מתחת לבית, אני לא בטוח שיש לו את הציוד הזה.

חוה ראובני: היא מוחרגת.

מיכאל ביטון: הם החריגו את השמשה הקדמית.

מיכאל ביטון: השמשה הקדמית לא כלולה.

משה סומך: לא, אני נותן דוגמה של מקצועיות של דברים שנחוצים על מנת למנוע את הנושא הזה של מוסך נייד.

משה סומך: אז נכון, יש היום שירותי דרך, כמו חברות הביטוח, שמחליפות מצבר במקום.

משה סומך: אני לא חושב שהיה על זה הרבה יותר מידי רעש, אף על פי שזה גם כן גובל בבעיה מסוימת שלא עושים עדכוני מחשב, לא מאפסים חלונות, לא עושים הרבה דברים שכשמגיעים למוסך גורמים גם נזק לבוא, הצרכן צריך לבוא למוסך.

משה סומך: גם לעשות עדכון, גם לעשות עוד דברים.

משה סומך: וזה גם טרחה.

משה סומך: אני לא חושב שמישהו מאתנו, לא בעלי המוסכים, אלא הדיירים בבניינים או ברחובות עצמם, יתחיל לראות שמתחת לבית שלו מתחילים לפרק גלגלים בשתי מכוניות במקביל או להחליף מראה או שירות כזה או אחר, כשבעצם המוסכים נעשו ברחובות.

משה סומך: זה מתאים לדרום אמריקה, לא מתאים לישראל.

משה סומך: עכשיו, מה שעושים למשל בטסלה, ועוד פעם, אני לוקח את זה כמשהו רוחבי ולא כטסלה בעצמם.

משה סומך: אני גם ראיתי את הסרטון של החלפת הגלגלים.

משה סומך: להחלפת הגלגלים הזאת יש לה סיבות.

משה סומך: לא באופן אוטומטי מחליפים צמיגים קדימה ואחורה.

משה סומך: זה קיים בעוד רכבים מודרניים שעושים את זה יזום בטיפולים.

משה סומך: יש התראות מחשב לזה.

משה סומך: הדרך שנעשה זה כאילו להגיד שאנחנו שולטים.

משה סומך: כל הקטע הזה של המוסך הנייד בצורה שהוא מתאפשר לנקודות האלה הוא פשוט סגירה, קרטל.

משה סומך: מה שבארץ לא אוהבים להתמודד מולו.

משה סומך: זה מונופול וקרטל.

משה סומך: לטסלה לא מוכר חלפים.

משה סומך: לדוגמה, יש עוד כאלה, אבל כרגע רק הם.

משה סומך: לא מוכרים חלפים למוסך רגיל.

משה סומך: אנחנו סגורים מכולם.

משה סומך: אני היום יש לי אישור לטפל בטסלה, אבל אני לא יכול.

משה סומך: למה?

משה סומך: כי היצרן, היבואן סוגר אותנו.

משה סומך: יש מוסך אחד בפתח תקווה, נגמר הסיפור.

משה סומך: עכשיו, עם הצמיגים אותו דבר.

משה סומך: הנושא של הצמיגים, אומרים מה זה, בסך הכל צמיג.

מיכאל ביטון: מי הסמיך אותך לטפל בטסלה?

משה סומך: לא בטסלה, ברכבים החשמליים.

משה סומך: לא בטסלה.

משה סומך: אני אומר, טסלה לא מוכנים שאני אטפל במה שאני יכול.

אורי מקלב: יושב הראש אמר טוב.

אורי מקלב: הוא מקביל לכל מילה שלך.

אורי מקלב: אתה אמרת שאתה מוסמך לטפל בטסלה, רק אין לך את החלפים.

משה סומך: לא, לא, אני אמרתי שאני מוסמך.

משה סומך: סליחה, אז אני חוזר בי אם אולי הבהרתי לא נכון.

משה סומך: אני מוסמך לטפל ברכב חשמלי והיברידי.

משה סומך: אבל למשל אם באה לי טסלה, אני לא יכול לקנות מהם חלפים.

משה סומך: אני גם לא יכול להיכנס לתוכנה שלהם.

אורי מקלב: ככל שהמוסכים לא צריכים לשלם ארנונה וכל זה, הלקוח מרוויח יותר.

אורי מקלב: אני מסתכל גם כל הזמן.

אורי מקלב: אני מבין שיש לכם בעיה עכשיו במוסכים, אבל אני מבין - - -

רונן לוי: זה צריך להיות ביחד עם זה שיתנו לי מידע.

אורי מקלב: אבל הכל יהיה יותר זול.

משה סומך: מה זול?

משה סומך: מה זול, סליחה?

אורי מקלב: אם הרכבים האלה דורשים כרטיסים והחלפות, אם נניח הרוב זה החלפת כרטיסים ויש איזה חלון, מסך מגע וכל הדברים האלה, זה דברים של הייטק.

אורי מקלב: דברים קטנים מאוד.

אורי מקלב: מאות מכוניות נוסעות - - -

רונן לוי: זה לא נכון.

אורי מקלב: צריך לקחת מוניות, מפסידים יום עבודה.

רונן לוי: אבל זה לא נכון, אתה מסתכל על מכוניות ישנות.

רונן לוי: מראה עם מצלמה עולה 9,000 שקלים.

משה סומך: לא, לא, חבר הכנסת מקלב.

אורי מקלב: ככה זה, לא מוכנים לקבוע תור בשביל זה.

אורי מקלב: אתה צריך לבוא למוסך, תשאיר את הרכב.

אורי מקלב: אתה נוסע מהר חוצבים, מלא רכבים.

אורי מקלב: יש לנו ליסינג פה, על כל דבר קטן 'טוב, נוציא לך את הרכב'.

אורי מקלב: למה נוציא לך את הרכב?

אורי מקלב: הוא מרכז, רונן, אתה יודע שאנחנו מאוד רוצים לשמור.

מיכאל ביטון: אין לך הזדמנות לשבת עם איגוד המוסכים לקבל אינפוט מהם?

רונן לוי: ברשותך, הייתי גם רוצה שהיועצת המשפטית שלנו תעלה.

חוה ראובני: אין לנו התנגדות.

חוה ראובני: אבל מה שאני שומעת זה לא התנגדות לרשימה.

מיכאל ביטון: רונן, אם אתה תתפרץ אני גם אוציא אותך מהדיון.

מיכאל ביטון: הדיון הזה הוא לא שוק.

מיכאל ביטון: אני נותן פה זכות דיבור, אף אחד לא מתפרץ.

חוה ראובני: אין לנו בעיה להידבר עם איגוד המוסכים.

חוה ראובני: יחד עם זאת, מה שאנחנו שומעים פה זה התנגדות עקרונית לעצם הרעיון שחלק מזה זה החשש בענייני טסלה, שאני לא מעורבת בו.

חוה ראובני: והתקנות האלה לא נולדו מטסלה.

חוה ראובני: יש כאן סעיף, ורוב הסעיפים פה אם לא כולם רלוונטיים לכל אוטו מודרני שיש לו מערכות מחשוב.

חוה ראובני: מי שעשה שיימינג זה לא משרד התחבורה ואני לא מבינה מה רוצים.

חוה ראובני: ההתנגדות שאנחנו שומעים פה זו התנגדות עקרונית לעצם התקנות, לא לרשימה.

חוה ראובני: אז אם חברי הכנסת סבורים, הנה, ראי מוסכניק שחשש מה לא מתאים והראנו לו.

אורי מקלב: אבל סעיף (ח) זה ברור שזה רק בגיה וגם מסנן אוויר ולא מסנן שמן, בגלל שברור שברכבים החשמליים יש רק מסנן אוויר ואין מסנן שמן.

חוה ראובני: לא, כי מסנן שמן יוצר זיהום להחליף אותו.

אורי מקלב: נכון.

אורי מקלב: אז לכן, על פי רוב זה הולך ביחד.

אורי מקלב: או למשל סעיף (ח) רכיבי מתח נמוך של שקטע טעינה, אין כזה דבר, רק ברכב היברידי.

אורי מקלב: אין שום מוסך רגיל.

חוה ראובני: מה שקוראים המצית שאליו מתחברים כל מיני דברים, זה רכיבי מתח.

אורי מקלב: צריך לענות אני חושב מאוד לעניין.

אורי מקלב: אדוני יושב הראש, אני מלווה באופן אישי כבר את איגוד המוסכים הרבה.

אורי מקלב: ויש דברים שהם נאבקים ואני תומך בהם.

אורי מקלב: כמו אובדן להלכה ועוד דברים כאלה, שהם נאבקים באופן אמיתי.

אורי מקלב: בהתחלה לא הבנתי כדי שיהיה מוסך, וזו שאלה של פיקוח נפש, רכבים שעולים.

אורי מקלב: אבל כאן אני מסתכל בהיבט של הצרכן.

אורי מקלב: ומההיבט של הקליינט זה בדיוק מה שצריך לעשות היום.

רונן לוי: אני אסביר.

רונן לוי: יש פה השפעה על התחרות.

מיכאל ביטון: לא, אבל יש את הצד השני, מקבל, איך נראה המרחב הציבורי.

מיכאל ביטון: זה לא מבוטל.

מיכאל ביטון: אם אתה עכשיו תראה אלפי תיקוני רכב, מכוניות על ג'קים באמצע הרחוב.

חוה ראובני: זה לא דברים שעל ג'קים.

מיכאל ביטון: וחניה כפולה.

אורי מקלב: רוטציה זה כן ג'קים.

מיכאל ביטון: זה יכול להיות פה פגיעה.

מיכאל ביטון: אני לא מקל בעניין הזה.

אורי מקלב: אבל אני מסתכל על ידידים לנגד עיניי.

אורי מקלב: זה לא עכשיו נושא, זה הגיע ב-2018.

אורי מקלב: שהם אומרים לי גם כן שהם מוגבלים היום בחלקים לעשות, כך וכך מגבילים אותם ואפילו עוצרים אותם.

אורי מקלב: אחד הדברים ההתנגדותיים שעלו בשנים האחרונות זה כבר לא דברים עתידיים.

אורי מקלב: אחד הדברים שאני מתפעל כל פעם מחדש איך שהם חוסכים ואיך שהם פועלים ואיך שהם עושים.

אורי מקלב: ואנחנו רוצים גם אותם לעצור.

אורי מקלב: וכאן זה מצד אחד מפתח לרבות.

אורי מקלב: אני עם הילדים שלי נתקלתי כל כך הרבה בעיות במפתחות, שהיום מתברר שיש מישהו שעושה את זה.

אורי מקלב: מביא לך.

אורי מקלב: במקום לנסוע בשביל משהו, מפתח, יש היום מישהו, מסדר לך משהו.

אורי מקלב: מגיע אליך, מסדר לך את זה דרך המחשב שלו, הוא אפילו לא יוצא מהאוטו.

אורי מקלב: דקה, שתיים, הוא יוצא והכל מסודר.

אורי מקלב: זה לא רואים ברחוב.

מיכאל ביטון: זה בטוח מוסכם.

מיכאל ביטון: פה רק נשאר סוג העבודות.

אורי מקלב: אבל הוא צריך להיות גם מישהו שמוסמך למוסך.

אורי מקלב: אז זה לא החאפרים ברחובות.

רונן לוי: אפשר?

מיכאל ביטון: רונן, אני אתן לך.

מיכאל ביטון: לא עכשיו, אתה תתאפק.

מיכאל ביטון: אם אתה לא יודע להתאפק, עוד פעם, זה לא עובד ככה.

מיכאל ביטון: אלירן נגר, מנהל מועדון מעריצי טסלה, בבקשה.

אלירן נגר: שלום וברכה.

אלירן נגר: אני מנהל מועדון מעריצי טסלה.

אלירן נגר: אנחנו מונים מעל 21,500 איש, חברים בקבוצה הזאת.

אלירן נגר: מעבר לזה יש לנו מאות אלפי מבקרים חופשיים.

אלירן נגר: אנחנו קבוצה פתוחה.

אלירן נגר: מעבר להסתכלות על טסלה, אנחנו מסתכלים בכלל, טסלה היא למעשה מובילה רעיונית של שינוי חדש בכל תחום הקיימות ובתחום האנרגיה הנקייה.

אלירן נגר: והמעבר לאנרגיה נקייה, שהיא אנרגיה חשמלית למעשה בעיקר.

אלירן נגר: ובין היתר, המוצר היחיד שהיא הביאה לארץ בשנת 2021 היה רכב מדגם טסלה מודל 3.

אלירן נגר: זה לא כלל הרכבים שלה וזה לא כלל המוצרים שלה, אבל זה מייצג רעיונית את השינוי שהוא שינוי תפיסתי.

אלירן נגר: גם בתחום ייבוא הרכב וגם בתחום הפנייה ללקוח.

אלירן נגר: עכשיו, מדובר בתחום שפונה ללקוחות ומביא אלינו גם מהפכה בתחומים של אלקטרוניקה והייטק ומחשוב, שלמעשה מאפשרים לא רק לטסלה, אלא לכל רכב חשמלי ולכל רכב אלקטרוני למעשה.

אלירן נגר: היום האלקטרוניקה והמחשוב נכנסים גם למחשבים מונעי דלק בערה פנימית באחוזים מאוד ניכרים ובאחוזים מאוד גבוהים.

אלירן נגר: ולא מחייבים ביקור במוסך.

אלירן נגר: ולמרות זאת, גם ברכבים שהם לא חשמליים, למעשה כמעט כל דבר מחייב ביקור במוסך, כולל טיפולים שלא מחייבים ביקור במוסך.

אלירן נגר: למרות זאת העלויות מושתות על הלקוח בסופו של דבר.

אלירן נגר: בעיקר ברכבים חשמליים ובעיקר בעיקר בטסלה, העלויות בנושא טיפולים הן אפסיות.

אלירן נגר: אין צורך למעשה, מלבד טיפולים של החלפת שמנים לבלמים או החלפת בלמים או דברים שנוגעים לבטיחות, אין צורך לבקר במוסך.

אלירן נגר: היום בכל העולם, בארצות הברית, באירופה, באוסטרליה, בסין, ביפן, כל הדברים האלה נעשים מרחוק.

אלירן נגר: אני לא מבין, ויחד איתי לא מבינים מאות ועשרות אלפי אזרחים למה אנחנו צריכים לשלם על דבר שיכול להינתן לנו מרחוק או באמצעות איש שהוא מוסמך לכך ומגיע אלינו וחוסך לנו שעות עבודה שאף אחד לא מחזיר לנו.

אלירן נגר: הוצאות שאף אחד לא מחזיר לנו.

אלירן נגר: רכבי ליסינג שאנחנו צריכים להיסחב ביניהם ולתאם לנו נסיעות והפסד ימי עבודה, שאף אחד לא מחזיר לנו.

אלירן נגר: וכל התשתית הזאת היום למעשה במדינת ה- startup nation שאנחנו מובילים טכנולוגית בעולם, לא יתכן שהדבר הזה למעשה ישאיר אותנו מאחור.

אלירן נגר: משרד התחבורה פה מביא רעיון שהוא מתקדם ומקדם אותנו למאה ה-21 כמו שצריך להיות.

אלירן נגר: אנחנו כבר היינו צריכים להיות בשלב הזה מזמן.

אלירן נגר: איפה האור לגויים?

אלירן נגר: איפה כל הטכנולוגיות המובילות שאנחנו משווקים לעולם ואנחנו מובילים בהם?

מיכאל ביטון: תודה.

מיכאל ביטון: אלירן, משפט סיום.

אלירן נגר: אז מה שאני מבקש זה לקדם את התקנה כפי שהיא.

אלירן נגר: אף אחד לא עשה פה שיימינג.

אלירן נגר: מה שתואר למעשה ברשתות החברתיות זה בדיוק אותו מסמך שהוגש לוועדה.

רונן לוי: כתבת שאנחנו חושך.

אלירן נגר: לא כתבתי שאנחנו חושך.

אלירן נגר: אין פה אנרגיות חושך ואנרגיות אור.

אלירן נגר: יש פה עניין של מתקדם ויש פה עניין של מי שלוקח לאחור.

רונן לוי: מה זה קשור?

רונן לוי: אתה עושה רוטציה בגלגלים, זה קשור לניקיון של חושך?

רונן לוי: אני לא הבנתי.

רונן לוי: למה השיימינג הזה?

מיכאל ביטון: לא להתווכח, רונן.

מיכאל ביטון: אלירן, תודה רבה.

רונן לוי: זה לא היה נדרש.

מיכאל ביטון: די רונן.

מיכאל ביטון: עו"ד אילן שביט שטריקס, נציג חברת טסלה בישראל.

אילן שביט-שטריקס: צהריים טובים לכולם.

אילן שביט-שטריקס: אני שמח על ההזדמנות ומודה על ההזדמנות שניתנה לנו על ידי חברי הוועדה.

אילן שביט-שטריקס: המודל שמוצע בתקנות המוצעות הוא המתחייב ותואם למעשה להתפתחות טכנולוגית שקורית בעולם הרחב.

אילן שביט-שטריקס: ואי אפשר למנוע את זה.

אילן שביט-שטריקס: המודל הזה, אגב, ישים גם לטסלה והוא מתיישב ועולה בקנה אחד עם מודל עולמי של טסלה שבפועל מיושם בכל העולם.

אילן שביט-שטריקס: אם בארצות הברית, אם באירופה ואפילו באיחוד האמירויות.

אילן שביט-שטריקס: אין הצדקה היום בעידן הטכנולוגי החדש להכריח לקוח למוסך אם השירות או המוסך הנייד יכול להגיע אליו, וכך זה נעשה.

אילן שביט-שטריקס: במיוחד בשעה שמדובר ברכבים בעלי טכנולוגיות כל כך מפותחות.

אילן שביט-שטריקס: למעשה יש לכם כאן את הרכבים החשמליים שאנחנו מדברים, של טסלה, תארו לעצמכם טלפון נייד שאתה יכול לתקן אותו בתקנות הנוכחיות.

אילן שביט-שטריקס: עכשיו, בשעה שאני מתייחס לתקנות המוצעות, שימו לב לתיקונים או אותן פעולות שמתירים בתקנות האלה ואפשר להבין גם (הפרעות בשידור הזום).

אילן שביט-שטריקס: למשל, המוסך הנייד יכול לתקן מסך מגע, אבל ניקח את זה - - -.

אילן שביט-שטריקס: אין טעם להכריח לקוח להגיע למוסך של יבואן כזה או אחר לצורך תיקון מסך מגע ברכבו.

אילן שביט-שטריקס: קרתה תקלה, יכולה להגיע הניידת המתאימה, עם איש שמורשה לכך.

אילן שביט-שטריקס: אגב, בצדק קבע משרד התחבורה שרק מפעיל הניידת או איש הניידת הוא עובד של מוסך שניתן לו רישיון להפעלת מוסך.

אילן שביט-שטריקס: לא כל דכפין יכול.

אורי מקלב: כמה מוסכים יש לכם בארץ?

אילן שביט-שטריקס: יש לנו מוסך בשלב זה, אנחנו בשלב החבירה.

אילן שביט-שטריקס: יש לנו מוסך מרכזי בפתח תקווה.

אורי מקלב: זה שלכם או שאתם, זה זיכיון?

אילן שביט-שטריקס: זה מוסך שלנו.

אורי מקלב: וכל תשעת הסעיפים זה סעיפים שבאמת נוגעים לכם, לרכב טסלה?

אורי מקלב: אתם רואים את זה כדבר שהוא נצרך מאוד, שיש בו צורך מאוד?

אורי מקלב: תשעת הסעיפים האלה.

אילן שביט-שטריקס: כן, כן.

אילן שביט-שטריקס: המוסך הזה הוא למעשה המוסך המרכזי, בו אנחנו יכולים לתת (הפרעות בשידור הזום) עניינים מהותיים, אקוטיים, ניתן להביא אליו.

אילן שביט-שטריקס: אם אדם רוצה להגיע אליו הוא יכול להגיע.

אורי מקלב: אתם פניתם במכתב או פנייה, הייתה לכם פנייה או פגישה עם משרד התחבורה בנושא שלכם, עם רשימה של תשעת הסעיפים האלה?

אילן שביט-שטריקס: בשעה שפורסמו התקנות הללו בוודאי שהצגנו עמדה למשרד התחבורה.

אורי מקלב: לא, אנחנו שואלים אם הפנייה שלכם הייתה לפני שפורסמו התקנות, לפני מאי.

אילן שביט-שטריקס: לפני שפורסמו התקנות היינו גם בקשר עם משרד התחבורה לצורך הצגת העמדה שלנו.

אילן שביט-שטריקס: החבירה שלנו הייתה חבירה של כמה חודשים.

אילן שביט-שטריקס: ושם הצגנו בפני הגורמים המוסמכים במשרד התחבורה את תפיסת השירות שלנו.

אורי מקלב: היו סעיפים שהם לא קיבלו ממה שביקשתם?

אילן שביט-שטריקס: כן, בטח.

אילן שביט-שטריקס: היו סעיפים שלא קיבלו.

איתי עשהאל: כן, כן, היו סעיפים שלא קיבלו.

איתי עשהאל: כן, כן.

איתי עשהאל: היו, בוודאי היו סעיפים.

אילן שביט-שטריקס: משרד התחבורה, עם כל הכבוד, אינו חותמת גומי.

אילן שביט-שטריקס: ומשרד התחבורה אינו עובד של טסלה, לא שלוח של טסלה.

אילן שביט-שטריקס: טסלה מציגה את התפיסה שלה, את התפיסה שהיא מתקדמת.

אילן שביט-שטריקס: ומשרד התחבורה מקבל את זה.

אילן שביט-שטריקס: זה דבר לגיטימי וכך זה נעשה בכל העולם ואין כל סיבה שלא.

מיכאל ביטון: תודה רבה אילן.

איתי עשהאל: ההתייחסויות מוגשות בחלק הציבורי, הכל פתוח לעיניי הציבור ולא בהסתר.

מיכאל ביטון: אילן, משפטי סיום.

אילן שביט-שטריקס: לא מסמכים סודיים.

אילן שביט-שטריקס: המסמכים מוגשים לציבור, הוגשו וניתן לראות אותם.

אורי מקלב: כל הרכבים שלכם עדיין לביטוח?

אורי מקלב: אחריות אני מתכוון.

אילן שביט-שטריקס: כן.

אילן שביט-שטריקס: רק השנה הגענו, בינואר 2021 קיבלנו את הרישיון.

אורי מקלב: לכמה שנים זה אחריות?

איתי עשהאל: עד שמונה שנים.

אילן שביט-שטריקס: עד שמונה שנים לבטרייה.

אורי מקלב: לכל האביזרים האלה.

אילן שביט-שטריקס: תלוי באביזר.

מיכאל ביטון: תודה רבה.

מיכאל ביטון: שמעון סודאי.

רונן לוי: השירות לא בחינם, אגב.

אורי מקלב: השירות לא בחינם?

אילן שביט-שטריקס: איך השירות לא בחינם?

אילן שביט-שטריקס: אני לא מבין.

מיכאל ביטון: רגע, מה אמרתם?

אורי מקלב: זה נושא מעניין.

מיכאל ביטון: שמעון סודאי, יו"ר איגוד קציני בטיחות מקצועי ותעבורה, בבקשה.

שמעון סודאי: אוקיי.

שמעון סודאי: מה שאני רוצה להגיד, שלא יובן מדבריי שאני מתנגד לתיקונים קלים.

שמעון סודאי: אני קורא להם עזרה ראשונה.

שמעון סודאי: כל מיני דברים שאפשר לעשות בצד הדרך, זה בסדר, אפשר להחליף.

שמעון סודאי: אבל צריכים להבין שבעידן הקיים היום, גם ברכבים שאנחנו מכירים, יש לכל מוסך מה שנקרא רישיון.

שמעון סודאי: וברישיון רשום מה הוא יכול לתקן.

שמעון סודאי: אם זה רכב בנזין, אם זה רכב דיזל, אם זה חשמל, אם זה אלקטרוניקה וכדומה.

שמעון סודאי: לכן מאוד חשוב להבין שבעלי המוסכים כמובן מחזיקים את המוסך, מחזיקים את העובדים, משלמים ארנונה.

שמעון סודאי: גם לחלק מהם גם יש עובדים ניידים שמגיעים לטפל בעזרה ראשונה לאנשים שנתקעים בצד הדרך.

שמעון סודאי: אבל מאוד חשוב להגדיר מראש במקרה הזה מה מותר ומה אסור.

שמעון סודאי: מה מותר לתקן ומה אסור לתקן.

שמעון סודאי: וכמה זמן אנחנו שומרים על בעיות שאנשים נתקעים בצד הדרך ואנחנו שומעים על תאונות.

שמעון סודאי: בשנה יש בסביבות 22 הרוגים כתוצאה מעצירה בשול.

שמעון סודאי: ולא משנה כרגע אם זה תקלה בדרך של הרכב או שהרכב נעצר בגלל שיש לו פנצ'ר.

שמעון סודאי: אנחנו צריכים להבין שזה דבר מאוד מאוד מסוכן.

שמעון סודאי: אני גם רשמתי שם בצ'אט, כי לא ידעתי אם אני אקבל את זכות הדיבור.

שמעון סודאי: גם כשיש איזה שהיא בעיה עם רכב חשמלי.

שמעון סודאי: למשל נגמרת הסוללה, אין סוללה.

שמעון סודאי: והוא עוצר בצד הדרך.

שמעון סודאי: זה דבר שאין לו פתרון אלא גרירה.

שמעון סודאי: ולכן אנחנו צריכים להסתכל על הדבר הזה בצורה מאוד מאוד עמוקה ולהגדיר בתקנות מה מותר ומה אסור.

מיכאל ביטון: תודה לך שמעון סודאי.

מיכאל ביטון: לנציגי משרד התחבורה, תוך כמה זמן לדעתם תביאו את כל התקנות שנגזרות מהחוק שקיבלתם ב-2016?

חוה ראובני: זה בעצם גולש כבר לדיון הבא.

מיכאל ביטון: אבל הוא קשור לדיון הזה.

מיכאל ביטון: אנחנו עושים את הדיון הבא כי לא הגיעו התקנות לדיון הזה.

אורי מקלב: ולו רק מפני מראית עין.

אורי מקלב: כל אלה שנמצאים בדיון הזה ולא יהיו בדיון הבא.

מיכאל ביטון: לא, הדיון הבא נובע מהדיון הזה.

אורי מקלב: אבל לא כולם יהיו, ואתה מעלה את זה.

מיכאל ביטון: לא עשינו את כל התקנות.

מיכאל ביטון: אנחנו חייבים לעשות חקיקה.

מיכאל ביטון: מתי יהיו תקנות?

חוה ראובני: אני אגיד כך: שתי מערכות תקנות מונחות על שולחן הוועדה.

חוה ראובני: תקנות בענייני מוסכים שמצריכים את אישור הוועדה ותקנות בענייני שמאים שמצריכים את אישור הוועדה.

חוה ראובני: כאשר לשתי מערכות התקנות האלה יש, כל אחד מהם יש כביכול את התאום שלו, שזה תקנות באותו עניין, בנושאים שהחוק לא מחייב את אישור הוועדה.

חוה ראובני: גם למוסכים וגם לשמאים שכולם אמורים להיכנס לתוקף ביחד.

חוה ראובני: בנוסף יש תקנות בעניין ייצור רכב ומוצרי תעבורה שאלה תקנות שגם מצריכות את אישור הוועדה.

חוה ראובני: יחד עם זאת, הן צריכות קודם התייעצות עם שר הכלכלה והתעשייה ושם נוצר איזה קשר משונה שאנחנו לא מצליחים להתיר אותו.

חוה ראובני: מהממשלה הקודמת הסמכויות הועברו לשר הרווחה.

חוה ראובני: בממשלה הנוכחית זרוע העבודה, שזה קשור אליה, הוחזרה משרד הכלכלה.

חוה ראובני: אבל בטעות לא נעשתה החלטת הממשלה שמעבירה את החוק הזה לאחריות שר הכלכלה.

מיכאל ביטון: אז מה הבעיה להביא החלטת ממשלה?

חוה ראובני: כרגע אנחנו רודפים אחרי משרד הכלכלה שישלימו את זה.

חוה ראובני: כרגע אין לנו עם מי להתייעץ, לעשות את הליך ההתייעצות הפורמלי וזה הדבר היחידי שמעכב מזה שבועות רבים את הנחת התקנות.

חוה ראובני: גם התקנות בנושאים האלה על שולחנה של הוועדה.

מיכאל ביטון: תודה.

מיכאל ביטון: עומר סלע, מנהל תחום רכב, איגוד לשכות המסחר.

עומר סלע: שלום רב.

עומר סלע: תודה על זכות הדיבור.

עומר סלע: אני אגיד שני משפטים רק.

עומר סלע: היות ואנחנו נושא של טסלה, אני רוצה לציין בשולי הדברים שהגשנו פנייה לרשות התחרות, לבדיקה של פעילות טסלה.

עומר סלע: בגלל שלפי מה שאנחנו מבינים וממידע שאנחנו מקבלים, הם נמנעים בכלל ממכירת חלקי חילוף לספקי חלקי חילוף בצורה שמצריכה בדיקה.

עומר סלע: וגם על פניו מגבילים את האחריות לרכב באופן שלא תואם לחוק רישוי שירותים ומקצועות לרכב והדבר הזה מצריך בדיקה.

עומר סלע: אז כאמור יבואני החלפים בלשכת המסחר העבירו פנייה בנושא לרשות התחרות.

עומר סלע: וזה גם דבר שצריך לעבוד בהתאם לחוק, הסוגיה הזאת.

עומר סלע: תודה רבה.

מיכאל ביטון: תודה לך עומר.

מיכאל ביטון: האם קיבלתי תשובה תוך כמה זמן יהיו תקנות וכמה תקנות לא הגיעו?

מיכאל ביטון: תשובה מובנת.

חוה ראובני: יש שתי מערכות תקנות שלא הגיעו.

מיכאל ביטון: לא הביאו.

מיכאל ביטון: מתי יגיעו התקנות?

חוה ראובני: זה בתלות בהסדרת הסמכות של שר הכלכלה, שזה לא בידינו.

מיכאל ביטון: מה זה לא בידיכם?

מיכאל ביטון: אתם יכולתם להביא החלטת ממשלה לדחות את - - -

חוה ראובני: אני לא יכולה להביא החלטת ממשלה להסמיך את שר הכלכלה.

חוה ראובני: זה משרד הכלכלה צריך לטפל בזה.

חוה ראובני: הם שלחו לנו, אנחנו רודפים אחריהם.

חוה ראובני: לפני מספר שבועות שלחו לנו טיוטת נוסח, שזה עונה על הצורך.

מיכאל ביטון: זה אחד, שהוא תקוע בכלכלה.

מיכאל ביטון: ומה השני?

חוה ראובני: אישרנו בתוך יומיים.

חוה ראובני: שני המערכות שלא הונחו תלויים בזה.

מיכאל ביטון: ומה עוד?

חוה ראובני: שניים מונחים פה בוועדה.

מיכאל ביטון: וזה מאה אחוז מהתקנות שנובעות מהחוק הזה.

חוה ראובני: מאה אחוז מתקנות החובה שיאפשרו לבטל את צווי הפיקוח.

חוה ראובני: יש תקנות רשות של השר בעניינים אחרים, שאני לא בקיאה בכל הפרטים, כי אני לא עוסקת בהם.

חוה ראובני: הוזכר כאן סעיף 58.

חוה ראובני: שזאת בעיה מאוד מורכבת, שהיא נמצאת בעבודה ולא מוצאים לה פתרון.

חוה ראובני: כי היה מורכב אפילו לנסח את הסעיף בזמנו בהליך החקיקה.

חוה ראובני: היו על זה הרבה מאוד מחלוקות ודיונים.

חוה ראובני: והתוצר של תקנות לא פשוט יותר.

מיכאל ביטון: יכול להיות אבל שכמו שעשינו לאחרים, אנחנו לא ניתן לכם את כל הארכה שביקשתם.

מיכאל ביטון: נתן לכם זמן קצר יותר וגם בתוכו נבדוק פעולות, שאתם עובדים.

מיכאל ביטון: לא הארכה ולא נדע מה קרה בכל חודש.

מיכאל ביטון: אני רוצה לדעת מה קורה.

מיכאל ביטון: רונן?

רונן לוי: אנחנו שלחנו לכבודך גם את העניין, הם מנסים עכשיו לבטל את סעיף 53, זה גם מה שהשרה ענתה לשאילתה.

מיכאל ביטון: תזכיר רק מה זה סעיף 53.

רונן לוי: סעיף 53 אומר שצריך להגביל את היבואנים וכמות המוסכים בבעלותם.

רונן לוי: לנו לא מפריע.

רונן לוי: הפוך, אנחנו ביקשנו שסעיף 58 יאפשר ליותר ויותר מוסכים להיות, בגלל הטכנולוגיה המתפתחת, בגלל מה שדיברתם פה עכשיו, שיהיו יותר מוסכים מורשים.

רונן לוי: שאותו בחור מטסלה יוכל לקבל תחרות על המחיר שיעשו לו בדרך.

רונן לוי: כי נגיד בטסלה עולה 103 דולר לעשות רוטציה.

רונן לוי: עולה להחליף, הם לא עושים את זה בחינם.

רונן לוי: להחליף את פילטר האוויר שהוא דיבר, במזגן, עולה בסביבות 40 ומשהו, או 500 דולר בכלל טיפול maintenance מלא בדרכים.

רונן לוי: אז זה אנחנו גם רוצים להיות שם.

רונן לוי: אני לא יכול להיות שם כשטסלה מגבילה ולא מאפשרת לי לטפל בטסלה.

רונן לוי: אני לא בתחרות.

רונן לוי: עכשיו, יש 5,000 מוסכים שרוצים לתת את השירות הזה.

רונן לוי: כשאתם אומרים אפשר לתת שירות, אז אפשר להשלים את התקנות שאנחנו גם נוכל לתת את השירות.

רונן לוי: להשלים את 53.

רונן לוי: 58.

רונן לוי: להשלים את 80 שזה סעיף שאומר חובה לתת מידע.

רונן לוי: ואז תבואו בחבילה אחת, אנחנו נתמוך.

רונן לוי: זה פייר, זה הוגן.

רונן לוי: שאתה בא ונותן ונותן חבילה שלמה.

רונן לוי: ואני מבטיח שאיגוד המוסכים יתמכו במשהו שהוא הוגן, שאנחנו נוכל לתת ולהתחרות בשירות.

רונן לוי: ושאותו בחור שעכשיו עלה ודיבר, המעריץ של טסלה, שאגב, גם אני מעריץ של טסלה.

רונן לוי: אוטו נפלא, זה לא קשור.

רונן לוי: אותו מעריץ של טסלה שיוכל לקבל את השירות ב-50 דולר, אם יש מתחרה.

רונן לוי: ולא חייב לשלם 103 דולר כי רק טסלה נותנת את השירות.

רונן לוי: זה אם תסתכל, אני מוכן לשלוח לך את כל התעריף של טסלה ואת כל התלונות שיש בעולם על זה שהם היחידים כרגע בסין ובזה.

רונן לוי: אני מומחה לזה, אנחנו רוצים גם להיות במקום הזה.

מיכאל ביטון: איך אתם רואים את הבדלנות שהם יוצרים לחלפים ולטיפולים?

חוה ראובני: אדוני, אני לא עוסקת בנושא.

רונן לוי: אני גם לא יכול לתקן תאונה של טסלה.

רונן לוי: למה?

חוה ראובני: אני מצטערת, אני לא עוסקת בנושא.

מיכאל ביטון: יש מישהו אחר ממשרד התחבורה שיכול להשיב איך הם רואים את הבלעדיות על העניין הזה?

חוה ראובני: אני לא יודעת אם הם נמצאים פה בדיון.

רונן לוי: היום זה טסלה, מחר זה GEELY, מחרתיים זה נגמר, אנחנו יכולים ללכת הביתה.

חוה ראובני: לא ידעתי שלזה צריך להכין את הדיון הזה אדוני.

רונן לוי: לא מהסיבות הנכונות.

מיכאל ביטון: כן, אינגריד הר אבן, יועצת משפטית חיצונית, איגוד המוסכים.

מיכאל ביטון: רונן ייצג אתכם נאמנה, אז תהיי חדה.

מיכאל ביטון: אם יש לך רק תוספת לדבר.

אינגריד הר אבן: בוודאי.

אינגריד הר אבן: כל מה שדיברתם עליו עד עכשיו מתייחס לתוכן ההסדרה שמשרד התחבורה מבקש.

אינגריד הר אבן: אני רוצה להפנות לכך שעוד לפני כן, סעיף 128 לחוק הרישוי, שהתקנות האלה הן לכאורה תקנות מכוחו, אינו יכול להחיל את התקנות המבוקשות.

אינגריד הר אבן: אני מבקשת מכם להסתכל על סעיף 128 לחוק הרישוי.

אינגריד הר אבן: הסעיף הזה בכלל לא מתייחס למוסך ולא לעובד של מוסך.

אינגריד הר אבן: הסעיף הזה מתייחס לאדם.

אינגריד הר אבן: "לא ייתן אדם שירותי תיקון רכב, התקנה של מוצר תעבורה ברכב, אחזקה או בדיקה של רכב, אלא במוסך או במוסך נייד".

אינגריד הר אבן: הסעיף הזה לא בא לדבר על עובד של מוסך או של מוסך נייד, אלא על אדם.

אינגריד הר אבן: משמע שמישהו לא מוסך או מוסך נייד אין לו בכלל הרשאה לבצע פעולות ברכב.

אורי מקלב: אבל גם עובד נשאר אדם.

אורי מקלב: כל עובד נשאר גם אדם.

אינגריד הר אבן: הסעיף הזה לא נועד להסדיר את עובדי המוסך, אלא אדם שאין לו רישיון.

חוה ראובני: גם תאגיד הוא אדם.

מיכאל ביטון: לא להפריע לה בבקשה, תנו לה לסיים את דבריה.

אינגריד הר אבן: אפשר להמשיך ברשותכם?

אינגריד הר אבן: תראו, התקנות הקודמות לסעיף 128 אכן מתייחסות לאדם שאיננו מוסך ואיננו מוסך נייד.

אינגריד הר אבן: ויש פה כל מיני פעולות מאוד מאוד פשוטות, כגון בדיקת שמן מנוע, החלפת נורות, החלפת גלגל עקב נקר או משהו כזה.

אינגריד הר אבן: ופה באמת, בתקנות הקודמות של סעיף 128 יש הלימה בין הסעיף חוק לבין התקנות.

אינגריד הר אבן: מה שמשרד התחבורה מנסה לעשות עכשיו זה להלביש על סעיף שבכלל לא קשור לא למוסך ולא למוסך נייד משהו שהוא מעין, אני לא יודעת איך לקרוא לו, מן יציר כלאיים כזה.

אינגריד הר אבן: תסתכלו על נוסח התקנות שהם מציעים.

אינגריד הר אבן: "עובד של מוסך שניתן לו רישיון להפעלת מוסך", אני קוראת מתוך הנוסח המוצע.

אינגריד הר אבן: מה זה "עובד של מוסך"?

אינגריד הר אבן: באף מקום אחר בחוק הרישוי לא כתוב "עובד של מוסך".

אינגריד הר אבן: עכשיו, לטעמי המילים "עובד של מוסך" באות להתאים באופן מלאכותי לחלוטין למילה "אדם" בסעיף 128.

אינגריד הר אבן: אבל המילה "אדם" בסעיף 128 לא מתייחסת לעובד של מוסך שהוא ממילא מוסך, אלא לאדם שאיננו מוסך או עובד במוסך, זה אותו הדבר.

אינגריד הר אבן: המגמה של המחוקק בחוק הרישוי הייתה להגביל את הפעולות שנעשות שלא במוסך ולא על ידי מוסך.

אינגריד הר אבן: ופה אני חולקת על חברתי עו"ד ראובני ממשרד התחבורה.

אינגריד הר אבן: היא בראשית דבריה אמרה שסעיף 128 מתייחס לפעולות שנעשות שלא במוסך.

אינגריד הר אבן: לטעמי זה לא נכון.

אינגריד הר אבן: סעיף 128 מתייחס לפעולות שלא נעשות על ידי מוסך.

אינגריד הר אבן: וכך למעשה התקנות שמבוקש עכשיו להכניס הן בכלל לא הולמות את סעיף 128.

אינגריד הר אבן: ואין להן שום מקום מכוח סעיף 128 וזה לא המקום הנכון להסדיר את עניין ניידות השירות של טסלה.

אינגריד הר אבן: למעשה יש פה עוד נקודה משפטית שראוי שתתנו עליה את הדעת.

אינגריד הר אבן: התקנות האלה למעשה משנות את הקונספציה של חוק הרישוי.

אינגריד הר אבן: כי כאמור המחוקק התכוון להפחית ולא להגדיל את מספר הפעולות שנעשות שלא על ידי מוסך.

אינגריד הר אבן: וגם זה לא ראוי שייעשה באמצעות חקיקת משנה, בוודאי לא בצורה שזה נעשה.

אינגריד הר אבן: שטסלה באה למשרד התחבורה ואמרה זה מה שאנחנו צריכים, תנו לנו א', ב', ג' ופתאום יש תקנות.

אינגריד הר אבן: בעוד אנחנו מחכים שש שנים לתקנות שלנו, שמתבססות בכלל עוד על ועדת זליכה ועל החלטות ממשלה ועוד לא קיבלנו את התקנות שלנו.

אינגריד הר אבן: אבל טסלה קיבלה תוך יומיים את התקנה שלה, שהן גם מתועלות חד משמעית לרכבים שהיא מטפלת בהם.

אינגריד הר אבן: אז אבקש לתת את הדעת גם על הנקודות הללו.

אינגריד הר אבן: תודה.

מיכאל ביטון: תודה אינגריד.

מיכאל ביטון: לנה גרשקוביץ מהתחבורה.

מיכאל ביטון: תני לנו הבהרות על הבלעדיות של טסלה בטיפול ברכבים ובחלפים.

מיכאל ביטון: בעצם זה לא מאפשר לאף מוסכניק להיות חלק מהפעילות הזאת.

מיכאל ביטון: האם נתתם את הדעת על המונופול הזה שצומח?

לנה גרשקוביץ: שנייה, אני לא הצלחתי להבין על איזה מונופול אנחנו מדברים.

לנה גרשקוביץ: אני גם לא הצלחתי להבין איך פתאום כל הדיון - - -

מיכאל ביטון: נאמר פה שטסלה לא תאפשר חלפי חלקי רכב לתיקונים למוסכים אחרים, רק למוסך שלה או למוסכים שלה.

מיכאל ביטון: והיא לא תאפשר לאנשי מקצוע מבחוץ לעבוד על הרכבים שלה.

מיכאל ביטון: אז בעצם ככל שיהיו פה יותר רכבי טסלה השוק הכללי, למוסכים הקיימים נסגר, למרות שהם מוסמכים לטפל ברכב חשמלי והם נערכו לדבר הזה.

מיכאל ביטון: האם נתתם את הדעת?

לנה גרשקוביץ: קודם כל, אנחנו לא מדברים פה על רכבי טסלה בלבד.

לנה גרשקוביץ: אנחנו צריכים לזכור שהחוק חוקק בשנת 2016.

לנה גרשקוביץ: מאז הטכנולוגיה התפתחה והתקדמה.

לנה גרשקוביץ: ולא סתם יש איזה שהיא אמירה שאומרת שהחקיקה תמיד מזדחלת אחרי הטכנולוגיה.

לנה גרשקוביץ: וזה המצב בעצם שאנחנו מנסים למנוע.

לנה גרשקוביץ: אנחנו כן רוצים לצעוד ביחד עם השינוי ועם ההתפתחות הטכנולוגית ולאפשר לבצע דברים שאפשר לבצע אותם מחוץ למוסך.

לנה גרשקוביץ: כמו עדכון של תוכנה, כמו החלפת הפעולות.

לנה גרשקוביץ: לעניין של טסלה.

לנה גרשקוביץ: היום מתוך 45,000 כלי רכב חשמליים רק 6,000 כלי רכב הם רכבי טסלה.

לנה גרשקוביץ: ולכן האמירה כאילו מדובר על תקנת טסלה היא לא רלוונטית.

לנה גרשקוביץ: מעבר לזה, לא רק טסלה יכולה לעשות היום עדכון תוכנה, אלא יש עוד כלי רכב חדשים.

לנה גרשקוביץ: ואני מזכירה שעולים בשנה קרוב ל-300,000 כלי רכב חדשים שמתוכם הרבה רכבים הם רכבים מאוד מתקדמים, עם מערכות מחשוב חדשניות.

לנה גרשקוביץ: וזה מערכות שניתן לעדכן אותן ולבצע כל מיני פעולות או מרחוק או להגיע עם המחשב ליד הרכב, ולבצע את הפעולה הזאת.

לנה גרשקוביץ: ולכן אין צורך להביא את הבן אדם למוסך.

מיכאל ביטון: לנה, תודה.

מיכאל ביטון: תראו מה אני הולך לעשות.

מיכאל ביטון: אנחנו הולכים לקדם את התקנה הזאת ולהצביע עליה.

מיכאל ביטון: אבל אני הולך לתחום אתכם בלוחות זמנים הרבה יותר קצובים על התקנות האחרות.

מיכאל ביטון: וכולל תחנות דיווח לוועדת כלכלה, כדי לא לקפח את הצרכים האחרים של עולם הרכב ותעשיית הרכב.

מיכאל ביטון: כן, רונן?

רונן לוי: אני הייתי מבקש, בכל זאת, כי אנחנו מכירים את החיים.

רונן לוי: זה ייכנס ואז יהיו עוד דחיות.

רונן לוי: אני מבקש, באמת, שתביאו את הכל ביחד.

רונן לוי: ותתנו לנו פעם אחת, אמנם אנחנו לא כאלה טייקונים, אבל פעם אחת לקבל את יומנו בזה שזה יגיע ביחד.

רונן לוי: אנחנו 5,000 לא טייקונים, בעלי עסקים קטנים במדינת ישראל.

רונן לוי: שאנחנו זכאים לדעתי לצדק ולשוויון.

רונן לוי: ולעשות את זה ביחד.

רונן לוי: כי מחר הם יעשו עוד שנתיים ועוד שלוש ועוד ארבע.

מיכאל ביטון: לא, זה לא יהיה.

רונן לוי: אני אומר לך.

רונן לוי: אנחנו בעלי ניסיון, שש שנים עברו.

רונן לוי: אז אם אתה רוצה לקדם את זה, אז תשים את זה יחד עם הכל ושיבואו עוד חודשיים.

רונן לוי: אנחנו מוכנים לכל קדמה.

אורי מקלב: שש שנים עברו, אבל יושב הראש התחלף.

אורי מקלב: יושב הראש התחלף.

מיכאל ביטון: לא, לא בגלל זה.

רונן לוי: אנחנו מוכנים לכל קדמה.

רונן לוי: מה שקורה, כל פעם עושים את זה, זה לא פעם ראשונה והיו כאלה.

מיכאל ביטון: אתה צודק.

מיכאל ביטון: אבל אנחנו לא ניתן למדינה שנה.

מיכאל ביטון: לא ניתן להם הארכה.

רונן לוי: אתה צודק, אבל אתה לא מקבל את יומך.

רונן לוי: זה מה שיקרה.

רונן לוי: הצדק צריך להיעשות.

מיכאל ביטון: לא, תראה.

מיכאל ביטון: אני שומע את הדאגה שלכם ואני שומע גם את התחושה שמישהו קיבל עדיפות בתקנות ואתם פחות.

מיכאל ביטון: שומע את כל הקולות.

מיכאל ביטון: אבל אתה לא רוצה לעשות צדק בעוול.

מיכאל ביטון: אם מערכת רוצה להשתפר ולתת שירות ולתת ללקוח וללכת לבתים ולהיות פשוטה ונגישה, אנחנו לא נבלום את זה.

מיכאל ביטון: אנחנו כן נדאג שהדברים האחרים יתקדמו.

רונן לוי: אנחנו לא רוצים שתבלום, אנחנו רוצים שגם אנחנו נוכל לעשות.

רונן לוי: ואת זה אולי כבודו לא לקח עד הסוף בחשבון.

חוה ראובני: כל מוסך יכול - - -

רונן לוי: זה לא נכון.

רונן לוי: בפועל זה לא נכון.

מיכאל ביטון: חוה, אל תעשו פינג פונג.

מיכאל ביטון: משרד התחבורה צריך הרבה חוקים בוועדה הזאת.

מיכאל ביטון: והרבה צווים והרבה תקנות והוא צריך אותנו והוא יודע להגיב למה שאנחנו מבקשים רוב זמן אני חושב.

מיכאל ביטון: ואנחנו נקבע פה לוחות זמנים ואנחנו נהיה אתכם בצורך האחר שלא טופל עד היום.

מיכאל ביטון: ואני מקווה שנוכיח לך אחרת.

רונן לוי: בוא נראה.

מיכאל ביטון: שצורת העבודה שלנו קידמה גם את הדברים שכרגע נותרו ללא מעניין.

מיכאל ביטון: עכשיו אנחנו עוברים להקראה בבקשה.

מרב תורג'מן: רגע, אולי חוה תתייחס קודם לטענות של עו"ד אינגריד?

מיכאל ביטון: לא, לא.

אורי מקלב: אדוני יושב הראש, אני חושב שחשוב לציין גם בדברי הסיכום שלך שיש נכון תקנות שצריכות להגיע.

אורי מקלב: אבל מצד שני, אנחנו רואים היום שינוי במשק הרכב.

מיכאל ביטון: כן, העולם משתנה.

אורי מקלב: העולם משתנה ואנחנו צריכים להתאים את זה.

רונן לוי: אין בעיה.

רונן לוי: אבל גם אנחנו רוצים להיות שם.

אורי מקלב: רונן, אני מכיר אותך שגם אם בסוף יתברר שבעוד חמש שנים לא יהיה בכלל מוסכים.

אורי מקלב: אנחנו צריכים לשמוח בזה.

מיכאל ביטון: מסך מחשב ומסך רכב זה חל על מאות אלפי רכבים.

רונן לוי: זה אנחנו 15 שנה עושים Reprogramming, יש פה הטעיות שאתם פשוט, אין לנו שום בעיה.

מיכאל ביטון: בסדר, אבל אתה אולי עושה את זה ללא סמכות בחוק.

מיכאל ביטון: ואנחנו מעגנים את הדבר הזה בחוק.

רונן לוי: לא, מה פתאום.

רונן לוי: עושים Reprogramming במוסכי פורד, הכל בחוק.

מיכאל ביטון: בסדר, אבל למה אם אפשר לבוא לבית של מישהו ולעשות לו את זה בבית?

אורי מקלב: בוא נעשה ככה.

אורי מקלב: עבודה למשק, אתה בא למוסך היום הוא רק שם את הזה ואומר לך סע.

אורי מקלב: על זה צריך לבוא בבוקר מרחוק?

רונן לוי: חבר הכנסת מקלב, אין עם זה בעיה, אם גם אני אוכל לעשות את זה ולא אהיה חסום.

רונן לוי: חוסמים אותי מראש.

חוה ראובני: אין שום הגבלה לכל מוסך להפעיל ניידת בתחום המומחיות.

רונן לוי: בתקנה.

רונן לוי: אבל את לא עשית את 80 ולא עשית את 58.

מיכאל ביטון: לא, אבל הוא מדבר על טסלה.

חוה ראובני: מה זה קשור?

חוה ראובני: אותם לקוחות שיש לך היום אתה יכול ללכת אליהם כדי להחליף להם מסנן אוויר.

מיכאל ביטון: אנחנו נעשה גם את התקנות האחרות.

מיכאל ביטון: אנחנו נאיץ ונדחוף את התקנות האחרות.

מיכאל ביטון: בואו נעבור להקראה בבקשה.

חוה ראובני: תקנות רישוי שירותים ומקצועות בענף הרכב (פעולות ברכב המותרות שלא במוסך או במוסך נייד)(תיקון), התשפ"ב-2022.

חוה ראובני: בתוקף סמכותי לפי סעיף 128 לחוק רישוי שירותים ומקצועות בענף הרכב, התשע"ו-2016 (להלן - החוק), ובאישור ועדת הכלכלה של הכנסת, אני מתקינה תקנות האלה:

חוה ראובני: " 3.

חוה ראובני: ניידת שירות של מוסך.

חוה ראובני: נוסף על האמור בתקנה 2, עובד של מוסך שניתן לו רישיון להפעלת מוסך, רשאי לבצע, במסגרת עבודתו במוסך, את הפעולות ברכב המפורטות להלן שלא במוסך" לפי המלצת היועצת המשפטית של הוועדה אנחנו מציעים למחוק את המילים "באמצעות ניידת שירות".

חוה ראובני: כי את הניידת עצמה אנחנו לא מסתירים.

מרב תורג'מן: עלתה השאלה פשוט למה הכוונה בניידת שירות.

מרב תורג'מן: כיוון שאין הגדרה.

מיכאל ביטון: בסדר, קיבלתם את ההמלצה, תמחקו, תתקדמו.

חוה ראובני: "ובלבד שהן מסוג הפעולות שהמוסך רשאי לבצע לפי סוגי רשיונו:

חוה ראובני: תיקון או החלפה של כל אחד ממוצרי תעבורה אלה המותקנים ברכב:

חוה ראובני: מסך מגע.

חוה ראובני: ידית דלת.

חוה ראובני: שמשה, למעט שמשה קדמית ושמשה של חלון גג.

חוה ראובני: רכיבי מתח נמוך של שקע טעינה, למעט כזה הנוגע לסוללה.

חוה ראובני: אנחנו מציעים תחילה מיידית, כיוון שזו הקלה וגריעה מאיסורים ואין שום סיבה שזה לא יתחיל כל מוסך ברגע שהוא מוכן ועם יכולת לתת שירות כזה.

מיכאל ביטון: אוקיי.

מיכאל ביטון: מקלב, אתה רוצה לבוא להצביע?

מיכאל ביטון: מי בעד?

מיכאל ביטון: פה אחד.

מיכאל ביטון: התקנות אושרו.

מיכאל ביטון: אני נועל את הישיבה הזאת.

מיכאל ביטון: מתחילים את הישיבה הבאה.